**РЕПУБЛИКА СРБИЈА**

**НАРОДНА СКУПШТИНА**

**БИБЛИОТЕКА НАРОДНЕ СКУПШТИНЕ**

**Тема: Пореске стопе и структура пореских прихода**

**Датум: 08.12.2016.**

**Број: 03/2016**

**Ово истраживање је урадила Библиотека Народне скупштине за потребе рада народних посланика и Службе Народне скупштине. За више информација молимо да нас контактирате путем телефона 3026-532 и електронске поште** *istrazivanja@parlament.rs*. **Истраживања којa припрема Библиотека Народне скупштине не одражавају званични став Народне скупштине Републике Србије.**

**С А Д Р Ж А Ј**

[Увод 2](#_Toc469400862)

[Табела 1. Пореске стопе у 2015. години 2](#_Toc469400863)

[Карактеристике пореског система по земљама 4](#_Toc469400864)

[Табела 2. Структура пореза и удео у БДП у 2013. години 6](#_Toc469400865)

[Пореске стопе и структура пореских прихода у Србији 7](#_Toc469400866)

[Табела 3. Пореске стопе у Србији 7](#_Toc469400867)

[Табела 4. Структура пореских прихода у Србији 2013- 2016. 8](#_Toc469400868)

# Увод

На основу података Европске комисије (*Eurostat)* и публикације од 8. октобра 2015. године[[1]](#footnote-1) урађено је истраживање главних карактеристика пореског система у европским земљама. У табелама у наставку приказане су стопе пореза, као и индикатор укупних пореских прихода у БДП-у који се разликују у погледу њиховог третмана социјалних доприноса. У раду су наведене карактеристике пореског система по земљама као и пореске реформеза разматрани период од средине 2014. до септембра 2015. године. Порези су категорисани према врсти (ПДВ, порез на добит, порез на доходак грађана, итд) уз кратак опис који се односи на границе опорезивања.

Табеларни приказ даје слику главних карактеристика националних пореских система (лични и корпоративни порез, ПДВ, доприноси за социјално осигурање). Подаци у табелама одражавају законодавство од 1. јануара 2015. уколико није другачије назначено, a на основу информација националних министарстава финансија. Такође, приказано је процентуално учешће директних и индиректних пореза и допринса на зараде у друштвеном производу - БДП наведених земаља 2013. године.

Табела у наставку текста приказује стопе директних (порез на добит предузећа и порез на лична примања укључујући доплате) индиректних пореза (порез на додату вредност - ПДВ, општа и снижена стопа) као и стопе доприноса на зараде на терет послодавца и на терет запосленог у европским земљама, као и просек на нивоу 28 ЕУ земаља.

# Табела 1. Пореске стопе у 2015. години

|  |  |  |  |  |  |
| --- | --- | --- | --- | --- | --- |
| Држава / стопе пореза(%) | ПДВ/ општа и снижене стопе | Порез на добит предузећа | Порез на доходак(лична примања, укључујући доплате) | Доприноси на зарадена терет послодавца | Доприноси назараде на теретзапосленог |
| АУСТРИЈА | 2010 | 25 | 50,0 | 21,73 | 18,07 |
| БЕЛГИЈА | 216 и 12 | 33 | 53,8 | 34,7 | 13,07 |
| БУГАРСКА | 209 | 10 | 10,0 | 18,10 | 12,90 |
| ВЕЛИКА БРИТАНИЈА | 205 | 20 | 45,0 | 12[[2]](#footnote-2) | 13,8[[3]](#footnote-3) |
| ГРЧКА | 236,5 и 13 | 29 | 48,0 | 24,56 | 15,5 |
| ДАНСКА | 25 | 23,5 | 56,8 | *The Wage Guarante Fund[[4]](#footnote-4)* | Погледати[[5]](#footnote-5) |
| ЕСТОНИЈА | 209 | 20 | 20,0 | 33,8 | 1,6 (незапосленост) |
| ИРСКА | 239 и 13,54,8 - супер снижена стопа | 12,5 трговинска25друге делатности | 48,0 | 10,75 | 4 |
| ИТАЛИЈА | 22104 -- супер снижена стопа | 27,5 | 48,9 | 32,08 | 9,49 |
| ИСЛАНД | 24 | 20 | 46,2 | 7,49[[6]](#footnote-6) | нема |
| КИПАР | 195 и 9 | 12,5 | 35,0 | 7,8 | 7,8 |
| ЛИТВАНИЈА | 215 и 9 | 155 за МСП | 15,0 | 30,8 | 9 |
| ЛУКСЕМБУРГ | 17,38 и 143 - супер снижена стопа | 21 | 43,6 | Од 12,77 до 15,3[[7]](#footnote-7) | 12,95 |
| МАЛТА | 185 и 7 | 35 | 35,0 | 10 | 10 |
| МАЂАРСКА | 275 и 18 | 19 и 10 [[8]](#footnote-8) | 16,0 | 27 | 18,5 |
| НЕМАЧКА | 197 | 15,0 | 47,5 | 19,33 | 20,33 |
| НОРВЕШКА | 258 и 15 | 27 | 39,0 | 14,1 | 8,2 |
| ПОЉСКА | 235 и 8 | 19 | 32,0 | 16,26[[9]](#footnote-9) | 13,71 |
| ПОРТУГАЛ | 236 и 13 | 2117 (МСП добит до15.000 евра) | 56,5 | 23,75 | 11 |
| РУМУНИЈА | 245 и 9 | 16 | 16,0 | 22,75 | 16,5 |
| СЛОВАЧКА | 2010 | 22 | 25,0 | 35,2 | 13,4 |
| СЛОВЕНИЈА | 229,5 | 17 | 50,0 | 16,1 | 22,1 |
| ФИНСКА | 2410 и 14 | 20 | 51,6 | 20,98 | 8,45 |
| ФРАНЦУСКА | 202,1 - супер снижена стопа5,5 и 10 | 33,315 за МСП[[10]](#footnote-10) | 50,3 | Од 11,29 до 40,63 (38.040 евра) | 14,2 |
| ХОЛАНДИЈА | 216 | 2025 (за добит преко 200.000 евра) | 52,0 | 18,08(максимум51.978 евра) | 28,15 |
| ХРВАТСКА | 255 и13 | 20 | 47,2 | 17,2 | 20 |
| ЧЕШКА Р. | 2110 и 15 | 19 | 22,0 | 34 | 11 |
| ШВЕДСКА | 256 и 12 | 22 | 57,0 | 31,42 | 7 |
| ШПАНИЈА | 214 - супер снижена стопа и10 | 2825 за МСП | 46,0 | 29,9 | 6,35 |
| ЕУ28 просек | 21,6 | 22,8 | 39,3 | - | - |

Извор*: DG Taxation and Customs Union. Further information on national tax reforms, including announcements of forthcoming measures, can be found in the tax reforms database*

<http://ec.europa.eu/eurostat/documents/3217494/7092073/KS-DU-15-001-EN-N.pdf/68116dc2-75bc-4f25-b8a3-ae863ff8dec5>

# Карактеристике пореског система по земљама

У Белгији је маргинална вредност за обрачунавање пореза на доходак 38.080 евра опорезивог дохотка.

Од 1. јануара 2008. године Бугарска је увела паушални порез од 10% на све нивое прихода.

У Чешкој је годишњи приход изнад одређеног износа (тј. изнад 1.296.288 чешких круна за 2016. годину) је предмет пореза солидарности од 7% (поред стандардног пореза од 15% који се обрачунава на бруто опорезиви приход). Пореска основица за порез солидарности је бруто приход који прелази границу: 1.296.288 чешких круна за 2016.

У Данској се опорезивање заснива на категоријама прихода и различитих пореских стопа за различите категорије. Гранична вредност која се односи на плате и одређене врсте прихода од инвестиција је DKK 467.300 (2016) после плаћених доприноса на зараде. Генерално, приход од дивиденде и капитални добици се опорезује у посебној пореској шеми 27-42%, у зависности од висине прихода, док се одређене врсте прихода од инвестиција опорезују на основу пореске шеме до 42%.

У Хрватској се порез на доходак (лична примања, укључујући доплате) обрачунава уколико је опорезиви приход већи од 13.200 хрватских куна на месечном нивоу.

У Финској јегранична вредност опорезивог дохотка 72.300 евра. Треба напоменути да су општинске пореске стопе значајне у Финској (између 16,5 и 22,5%). Ако појединац припада финској цркви, црквена такса износи од 1 до 2%. Стопа пореза на доходак за 2016. је 50,25% у Хелсинкију (без црквеног пореза и доприноса за социјално осигурање). Највиша стопа пореза на доходак за 2016. годину је 54,25% .

У Немачкој гранична вредност опорезивог прихода износи 254.447 евра по обвезнику (или дуплирани износ ако је порески обвезник у браку). Поред пореза на доходак, постоји доплата за солидарност од 5,5% пореза на доходак и где је то применљиво, порез за цркву од 8 или 9% од пореза на доходак.

У Грчкој опорезивање почиње на 40.001 евра опорезивог дохотка. Посебан допринос солидарности примењује се ретроактивно до 1. јануара 2016. године и односи се на све опорезиве приходе (тј. опорезиве приходе на зараде, приходе од инвестиција, дивиденде, камате и сл). Нова прогресивна скала на приход преко 220.001 евра износи 10%.

У Мађарској постоји само једна стопа пореза на добит (15%) за 2016.

На Исланду постоје прогресивне пореске стопе (националне и општинске) које се крећу од 37,13% до 46,25%. Стопа пореза на 37,13% примењује се на приход од 0 – 4.032.420 исландских круна - ISK а стопа 38,35% на доходак између 4.032.420 до 10.043.880 ISK, као и максимална стопа од 46,25% на остварене приходе изнад 10.043.880 ISK.

У Ирској обавеза обрачунавања пореза на добит (40%) почиње на 33.801 евра опорезивог дохотка, други порез на добит од 8% обрачунава се на 70.045 евра бруто прихода. Постоји доплата од 3% на појединце који имају примања која прелазе 100.000 евра за годину дана.

У Италији маргинални опорезиви приход је 75.000 евра. Обрачунавају се додатни регионални порез (од 0,7 до 3,33%) и општинске таксе (до 0,9%) у зависности од локације на којој појединац има пребивалиште.

У Луксембургу граница опорезивања је 100.000 евра опорезивог дохотка. Порез на доходак укључује таксу од 7% у корист Фонда за запошљавање (9% на опорезиви приход преко 150.000 евра - такса класе 1. или преко 300.000 евра – такса класа 2).

У Македонији је од 1. јануара 2008. године на снази паушални порез од 10% који се примењује за све нивое прихода.

У Холандији граница за опорезивање је 66.422 евра опорезивог дохотка

У Норвешкој граница за опорезивање је 909.500 норвешких круна опорезивог дохотка.

У Пољској опорезивање почиње на дохотку од 85.528 пољских злота - ПЛН.

У Португалу граница за опорезивање 2016. године је приход од 80.000 евра. Следеће доплате су такође на снази: додатна доплата до 3,5%, примењује се на годишњи опорезиви приход који прелази, по пореском обвезнику 7.420 евра; доплата солидарности је 2,5% на годишњи опорезиви приход између 80.000 евра и 250.000 евра, а 5% на годишњи опорезиви приход који прелази 250.000 евра.

Поред наведених карактеристика пореског система, треба напоменути и динамику пореских реформи које су се за разматрани период у већини европских земаља дешавале 2014. или 2015. године.[[11]](#footnote-11) Тако су последње пореске реформе у Бугарској, Хрватској, Ирској, Исланду и Италији на снази од јануара 2015. године. Исто је у Мађарској (порез на добит корпорација, ПДВ, акцизе) док је измена пореза на доходак на снази од 1. јануара 2016. године. У Румунији је у јануару 2016. године измењен порез на добит предузећа, док је последња измена ПДВ-а од априла 2014. године. У другим европским земљама последње пореске реформе су из јануара 2015. године (Литванија, Луксембург, Малта, Норвешка, Холандија, Чешка, Португал, Словачка, Шпанија, Шведска)[[12]](#footnote-12) односно у Словенији где су пореске реформе биле у априлу 2015. године.

У табели бр. 2. приказано је процентуално учешће директних и индиректних пореза и допринса на зараде у бруто друштвеном производу (БДП) наведених земаља 2013. године.

# Табела 2. Структура пореза и удео у БДП у 2013. години

|  |  |  |  |  |  |
| --- | --- | --- | --- | --- | --- |
| Држава / удео пореза у БДП (%) | ПДВ | Порез на добит предузећа | Порез на доходак | Доприноси на зараде  | Укупно порези и доприноси у БДП |
| АУСТРИЈА | 7,7 | 10,2 | 2,2 | 14,6 | 43,4 |
| БЕЛГИЈА | 6,9 | 13,2 | 3,1 | 14,2 | 45,2 |
| БУГАРСКА | 9,2 | 2,9 | 1,9 | 7,6 | 28,1 |
| ВЕЛИКА БРИТАНИЈА | 6,9 | 9,3 | 2,4 | 6,2 | 33,7 |
| ГРЧКА | 6,9 | 6,0 | 1,3 | 10,6 | 34,3 |
| ДАНСКА | 9,6 | 26,6 | 2,7 | *-* | 47,6 |
| ИРСКА | 5,9 | 9,9 | 2,4 | 4,4 | 28,8 |
| ИТАЛИЈА | 5,8 | 11,9 | 2,5 | 13,0 | 43,1 |
| ИСЛАНД | 8,0 | 13,9 | 2,2 | 3,7 | 35,9 |
| КИПАР | 7,7 | 2,9 | 6,5 | 7,5 | 31,6 |
| ЛИТВАНИЈА | 7,5 | 3,6 | 1,4 | 10,8 | 26,9 |
| ЛУКСЕМБУРГ | 7,7 | 9,0 | 4,9 | 11,3 | 39,4 |
| МАЛТА | 7,7 | 6,9 | 5,6 | 5,8 | 32,8 |
| МАЂАРСКА | 9,0 | 5,0 | - | 13,0 | 38,4 |
| НЕМАЧКА | 7,0 | 8,9 | 2,5 | 15,1 | 38,1 |
| НОРВЕШКА | 7,7 | 9,9 | - | 9,5 | 40,5 |
| ПОЉСКА | 7,0 | 4,5 | 1,8 | 12,3 | 31,8 |
| ПОРТУГАЛ | 8,1 | 7,8 | 3,4 | - | 34,3 |
| РУМУНИЈА | 8,3 | 3,4 | 2,0 | 8,6 | 27,4 |
| СЛОВАЧКА | 6,4 | 2,9 | 2,9 | 13,4 | 30,2 |
| ЛОВЕНИЈА | 8,4 | 5,3 | 1,2 | 14,8 | 37,0 |
| ФИНСКА | 9,3 | 12,9 | - | 12,7 | 43,9 |
| ФРАНЦУСКА | 6,8 | 9,0 | 2,7 | 16,9 | 45,3 |
| ХОЛАНДИЈА | 6,6 | 7,0 | 2,2 | 15,2 | 37,2 |
| ХРВАТСКА | 12,6 | 3,9 | 2,0 | 11,2 | 36,5 |
| ЧЕШКА Р. | 7,4 | 3,7 | 3,2 | 14,8 | 34,8 |
| ШВЕДСКА | 8,9 | 14,8 | 2,7 | 2,8 | 42,8 |
| ШПАНИЈА | 5,9 | 7,6 | - | 11,4 | 32,4 |
| ЕУ28 просек | 6,9 | 9,4 | 2,5 | 12,6 | 38,8 |

Према*: DG Taxation and Customs Union. Further information on national tax reforms, including announcements of forthcoming measures, can be found in the tax reforms database*

# Пореске стопе и структура пореских прихода у Србији

У табелама у наставку истраживања приказане су пореске стопе или процентуални износ пореза у односу на пореску основицу, као и структура пореских прихода у Србији по годинама, односно процентуално учешће појединих пореза у укупном пореском приходу.

# Табела 3. Пореске стопе у Србији

|  |  |  |  |  |  |
| --- | --- | --- | --- | --- | --- |
| Врсте пореза / стопе пореза(%) | ПДВ/ општа и посебна стопа | Порез на добит предузећа | Порез на доходакграђана | Доприноси за обавезно социјално осигурање на терет послодавца | Доприноси за обавезно социјално осигурање на теретзапосленог |
|  | 2010 | 15 | 10,0 | 12 5,15 0,75 | 145,15 0,75 |

Извор: Порески систем у Србији; [http://www.zup.co.rs/materijali/Tabela%205,159L.pdf](http://www.zup.co.rs/materijali/Tabela%205%2C159L.pdf) 30.11.2016.

Стопе пореза на доходак грађана регулисане су Законом о порезу на доходак грађана. Поред стопе за зараде од 10%, стопа пореза за приходе од капитала и капиталних добитака износи 15%, а 20% на остале врсте прихода.

Доприноси за обавезно социјално осигурање регулисани су Законом о доприносима за обавезно социјално осигурање. Структура доприноса је следећа: 26% - стопа за обавезно пензијско и инвалидско осигурање; 10,3% за обавезно здравствено осигурање; 1,5% за осигурање за случај незапослености.

# Табела 4. Структура пореских прихода у Србији 2013- 2016.

* у мил.динара

|  |  |  |  |  |  |
| --- | --- | --- | --- | --- | --- |
| Приходи / год. | 2013 | 2014 | 2015 | 2015/ удео у пореским приходима | 2016 (1-10) |
| Порески приходи | 723.389,6 | 770.958,1 | 797,169,8 | - | 733.401,5 |
| Порез на добит предузећа | 53.214,0 | 63.790,6 | 56.960,7 | 7,15% | 63.773,2 |
| Порез на доходак грађана | 43.376,6 | 44.820,6 | 44.825,2 | 5,62% | 38.535,8 |
| ПДВ | 380.624,3 | 409.564,2 | 416.056,2 | 52,19% | 375.166,9 |
| Непорески приходи | 87.338,0 | 103.668,6 | 145.204,3 | - | 122.002,7 |
| Донације | 1.353,0 | 6.456,6 | 5.464,2 | - | 7.628,2 |
| БДП | 3.876.403,4 | 3.908.469,6 | 3.973.033,6 | - | - |

Извор: Министарство финансија, Према: Табела 2. Примања и издаци буџета Републике Србије од 2008. до 2016. године: <http://www.mfin.gov.rs/pages/article.php?id=12805>

Уочљиво је да приход од ПДВ чини више од половине пореских прихода. Може се направити упоредна анализа са учешћем појединих пореза на нивоу просека ЕУ земаља 2013. године (погледати Табелу 2.). Примера ради, удео ПДВ у БДП у 2013. години у Србији износио је 9,8% док је просек ЕУ земаља 6,9%. Такође, исте године у ЕУ земљама 9,4% БДП представља приход од пореза на добит предузећа, који је у Србији износио 1,4% друштвеног производа, односно 1,1% БДП од пореза на доходак грађана (просек ЕУ земаља - 5%).

Према Закону о буџету РС за 2016. порески приходи у укупним приходима РС за 2016. годину чине 83,2%. Према Предлогу закона о буџету РС за 2017. годину, планирају се укупни приходи од 1.092,9 милијарде динара, од чега порески приходи 918.6 милијарде динара или 83,9%.[[13]](#footnote-13) Структура пореских прихода је следећа:Порез на доходак грађана - 56 милијарде динара и већи је за 14,3 процента у односу на процењени износ у 2016. години. Укупно учешће пореза на доходак у 2017. години износи 5,1%. Порез на добит предузећа - 74,4 милијарде динара или 8,10%. Од наплате пореза на додату вредност очекује се прилив у висини од 466 милијарди динара, што представља номинално повећање од 4,1 одсто у односу на прошлу годину. Удео ПДВ-а у пореским приходима износи 50,73%, док је у укупним прихода у 2017. години 42,7%.[[14]](#footnote-14)

**Истраживање урадила:**

мр Марина Пријић

виши саветник - истраживач

1. *Taxation trends in the European Union /* National tax systems: Structure and recent developments, ЕUROSTAT, 2015 edition, ISSN 2467-0073. [↑](#footnote-ref-1)
2. [↑](#footnote-ref-2)
3. У Великој Британији доприноси на терет послодавца износе 12% за годишње зараде до 42.380 британских фунти, а након тога се повећавају 2%. Доприноси на терет запосленог су 13,8% на годишње зараде које прелазе 8.112 британских фунти. [↑](#footnote-ref-3)
4. [↑](#footnote-ref-4)
5. Доприноси послодавца у Данској - The Wage Guarante Fund су фиксни и износе 380 данских круна- DKK по запосленом. Запослени плаћају фиксне доприносе за социјално осигурање и то: за случај незапослености и раније пензионисање: DKK 3.972 односно DKK 5.784 за осигурано лице са пуним радним временом, док су доприноси за осигураника са скраћеним радним временом DKK 2.640 и DKK 3.852. Флексибилан допринос износи DKK 1.447 кватрално. [↑](#footnote-ref-5)
6. Исланд - доприноси на терет послодаваца 7,49% (8.14% за поморску делатност). Доприноса на терет запосленог нема, већ само 4% премија за пензијско осигурање. [↑](#footnote-ref-6)
7. Луксембург - граница опорезивања је приход од 9.614,82 евра на месечном нивоу. [↑](#footnote-ref-7)
8. Мађарска - граница опорезивања је 500 мил. форинти пореске основице на годишњем нивоу. [↑](#footnote-ref-8)
9. Пољска - граница опорезивања је приход од 118.770 *PLN* годишње. [↑](#footnote-ref-9)
10. У Француској стопа пореза на добит за мала и средња предузећа износи 15%. [↑](#footnote-ref-10)
11. Више информација на интернет страници: National tax systems: Structure and recent developments; Main features of the tax system

<http://ec.europa.eu/eurostat/documents/3217494/7092073/KS-DU-15-001-EN-N.pdf/68116dc2-75bc-4f25-b8a3-ae863ff8dec5> [↑](#footnote-ref-11)
12. Шведска - нови доприноси на зараде на терет запослених на снази од 1.1. 2016. [↑](#footnote-ref-12)
13. Непорески приходи су пројектовани на 162,2 милијарде динара, што је 14,9% укупних прихода. Остатак чине донације у износу од 13,5 милијарди динара, што чини 1,2% укупних прихода. [↑](#footnote-ref-13)
14. Предлог закона о буџету РС за 2017. годину [↑](#footnote-ref-14)